Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ), članaka 15. i 18. Zakona o upravljanju državnom imovinom („Narodne novine“, broj 52/18) ) i članka 30. Statuta Općine Starigrad („Službeni glasnik Zadarske županije“ broj 3/18, 8/18, 3/20 i 3/21) Općinsko vijeće Općine Starigrad na svojoj 4. sjednici održanoj \_\_. studenoga 2021. godine, donijelo je

**ODLUKU**

**O USVAJANJU STRATEGIJE** **UPRAVLJANJA IMOVINOM**

**U VLASNIŠTVU OPĆINE STARIGRAD**

**ZA RAZDOBLJE OD 2021. DO 2027. GODINE**

**Članak 1.**

Usvaja se Strategija upravljanja imovinom u vlasništvu Općine Starigrad za razdoblje od 2021 do 2027. (dalje u tekstu: Strategija) u skladu sa člancima 15. i 18. Zakona o upravljanju državnom imovinom („Narodne novine“, broj 52/18) donesena za razdoblje od sedam godina u kojoj su određeni dugoročni ciljevi i smjernice upravljanja imovinom, uzimajući u obzir gospodarske i razvojne interese Općine Starigrad i Republike Hrvatske. Strategija je izrađena i prema preporukama provedene revizije za Općinu Starigrad navedenim u Izvješću o obavljenoj reviziji – upravljanje i raspolaganje nekretninama jedinica lokalne i područne (regionalne) samouprave na području Zadarske županije.

**Članak 2.**

Strategija se objavljuje u Službenom glasniku Zadarske županije i na službenim Internetskim stranicama Općine Starigrad u skladu sa čl. 10. st. 1. toč. 4. Zakona o pravu na pristup informacijama („Narodne novine“, broj 25/13, 85/15).

**Članak 3.**

Ova Odluka stupa na snagu osmog dana od dana objave u Službenom glasniku Zadarske županije.

KLASA: 406-01/21-01/02

URBROJ: 2198/09-1-21-1

Starigrad Paklenica, 30. studenoga 2021. godine

Predsjednik

Marko Marasović, dipl. ing. građ.